ไปบ่อเกลือเพื่อร้านนี้เลยจริงๆ ซึ่งนับว่า สมคำร่ำลือ ทั้งเรื่องความอร่อยของอาหาร ความสวยงามของบรรยากาศ และก็เวลารอคิวอาหาร

อาหาร 5/5 อร่อยแบบไม่ต้องพูดถึง อร่อยทุกเมนูจริงๆ แม้แต่ข้าวสวยก็ยังอร่อย สมคำร่ำลือ ชอบมากๆ

บรรยากาศ 5/5 ร้านสวย ตกแต่ด้วยของบ้านๆง่ายๆแต่สวยงาม หากไม่ได้โทรจองจะได้นั่งด้านบน แต่ถ้าจองโต๊ะไว้ยิ่งจะได้นั่งด้านล่าง ให้วิว บรรยากาศดี แต่เราไปตอนค่ำก็ไม่ค่อยเห็นไรหรอกน่ะ

บริการ 3/5 พนง. แนะนำอาหารดี เราไปกันหลายคนกะสั่งแบบถล่มร้าน ทางร้านก็แนะนำว่า อาหารจานใหญ่สั่งแต่พอดีจะดีกว่า (แต่จริงๆแล้ว สั่งไปเถอะ มันอร่อย กินไม่พอหรอก) และที่สมคำร่ำลืออีกอย่างคือ อาหารรอคิวนานมากๆๆๆๆ ขนาดเราไปช่วงก่อนเทศกาลก็ยังรอนาน เราสั่งไก่ทอดมะเเขว่นไปจนต้องยกเลิกเอง เพราะรอยู่นานก็บอกว่ากำลังทอดๆมารู้ทีหลังว่าไก่แช่เเข็งละลายน้ำแข็งไม่ทัน ยอมรับว่าคนเยอะจริง ถึงขนาดที่พนง.ไม่มีเวลาว่างแม้กระทั่งมาเก็บโต๊ะ จากอาหารกองพะเนินอยู่หลายโต๊ะเลย อยากให้ปรับให้เข้ากับช่วงเทศกาลที 

สรุป 4/5 อาหารอร่อย ร้านบรรยากาศดี พนง.ต้อนรับดี แต่รอนานเกิ้นจ้า